
P R O J E K T N A    N A L O G A
za BIOLOŠKO ČISTILNO NAPRAVO V MESTNEM RIBNIKU

v mestnem parku v Murski Soboti 

»Operacija se sofinancira s sredstvi Evropskega sklada za regionalni razvoj v okviru Operativnega programa Slovenija-Madžarska 2007-2013 v višini 85% ter z nacionalnimi sredstvi v višini 10%. 5% financira Mestna občina Murska Sobota«
1. Uvod

Mestna občina Murska Sobota želi izboljšati razmere v mestnem ribniku, ki se nahaja v osrčju mestnega parka, v bližini grajskega poslopja. Gre za izredno privlačno točko v parku, ki privablja praktično vse ciljne skupine v mestu. Mestni ribnik je tudi ena najbolj fotografiranih točk v parku. Mestni ribnik je edinstvena oaza življenja, je prebivališče živali in rastlin, ki so bile dane v ribnik ob nastanku ali čiščenju ribnika ali so se ob ribniku naselile ali pa so bile prinesene s strani prebivalcev. Danes je voda v ribniku organsko onesnažena. To se je zgodilo zaradi umetnega dodajanja hranilnih snovi (hranjenja rib in divjih rac) in prišlo je do povečanega razmnoževanja mikroorganizmov in razkrojevalcev. To lahko privede do pomanjkanja kisika, kar posledično povzroči pogin rib. Do pomanjkanja kisika lahko prihaja predvsem v poletnih mesecih zaradi segrevanja vode in s tem povezane manjše vsebnosti kisika.

2. Zakonodaja, investicijska dokumentacija, prostorski akti in druge izdelane prostorske strokovne podlage
Pri pripravi projektne naloge je bila upoštevana naslednja dokumentacija in zakonodaja, ki jo je potrebno upoštevati tudi pri pripravi ponudbenega predračuna ponudnika:

a) Dokument identifikacije investicijskega projekta Biološka čistilna naprava  v mestnem ribniku v okviru projekta 3Parki-3Park, OP SI-HU 2007-2013.  (na vpogled na mestni upravi MOMS)
b) Zakon o varstvu okolja - ZVO-1-UPB1 (Ur.l. RS, št. 39/06, 70/08, 108/09, 48/12 in 57/12). 
Zakonodaja nalaga varstvo okolja pred obremenjevanjem kot temeljni pogoj za trajnostni razvoj in v tem okviru določa temeljna načela varstva okolja, ukrepe varstva okolja, spremljanje stanja okolja in informacije o okolju, ekonomske in finančne instrumente varstva okolja, javne službe varstva okolja in druga z varstvom okolja povezana vprašanja. 

Mestna občina Murska Sobota ima prav tako izdelan Občinski program varstva okolja Mestne občine Murska Sobota. Eden od prioritetnih ciljev programa je Ohranjanje pomembnih območij, vrst in habitatnih tipov v občini in Sanacija območij večje vrednosti z vidika ohranjanja narave, kamor sodi tudi mestni ribnik.

c) Upošteva se prav tako:

· Zakon o vodah - ZV-1 (Ur.l. RS, št. 67/02, 57/08 in 57/12) 

· Zakon o graditvi objektov - ZGO-1 (Ur. list RS, št. 110/02, 126/07, 108/09 in 57/12) 

d) Pri pripravi okoljskega poročila za strateško presojo vplivov na okolje Operativnega programa Slovenija - Madžarska 2007 – 2013 v okviru Evropskega ozemeljskega sodelovanja so bili za ozemlje Slovenije upoštevani naslednji zakonski akti:

· Zakon o varstvu okolja - ZVO-1-UPB1  (Ur. list RS, št. 39/06, 70/08, 108/09, 48/12 in 57/12)

· Zakon o ohranjanju narave – ZON-upb2  (Ur. list RS št. 96/04)

· Zakon o urejanju prostora –ZureP1 (Ur. list RS št. 110/02, 8/03, 58/03) 

· Zakon o vodah – ZV-1 (Ur. list RS, št. 67/02, 57/08 in 57/12) 

· Zakon o gozdovih - ZG  (Ur. list RS, št. 30/93, 67/02, 110/07 in 106/10) 

· Konvencija ZN o biološki raznovrstnosti (BGBl. Nr. 213/1995; Ur.l. RS, št. 30/95) 

· Konvencija o varstvu prosto živečega evropskega rastlinstva in živalstva ter njunih naravnih življenjskih prostorov – Bernska konvencija (Ur.l. RS, št. 55/99) 

· Konvencija o dostopu do informacij, udeležbi javnosti pri odločanju in dostopu do pravnega varstva v okoljskih zadevah ("Aarhuška konvencija") (1998) 

· Evropska konvencija o krajini, v Sloveniji uzakonjena z Zakonom o ratifikaciji Evropske konvencije o krajini (MEKK), Ur.l. RS, št. 74/2003

· Resolucija o nacionalnem programu varstva okolja (NPVO) (Ur. list RS, št. 2/06) 

· Strategija prostorskega razvoja Republike Slovenije (Ur. list RS št. 76/04)

· Nacionalni program upravljanja z vodami

· Strategija trajnostnega razvoja EU (COM(2005) 658 konč.) 

· Tematska strategija za urbano okolje (COM(2005) 718 konč.) 

3. Izhodišča
Cilji načrtovane investicije so:

· Okolju prijazen čistilni sistem

· Mehanski predfilter za mulj
· Biološki filter s polnili
· Potopljen UVC dezinfektor
· Izboljšan pretok vode s pomočjo razvoda očiščene vode in globinskih prezračevalnikov
· Izboljšani življenjski pogoji v ribniku zaradi znižanja organskega onesnaženja
· Predhodna sanacija ribnika z zamenjavo folije

Izvede se investicija v mestni ribnik, to pomeni, da se zagotovi pretok, ki ne pušča mrtvih kotov, zagotovi se osnovno mehansko in biološko čiščenje in izvede predhodna sanacija ribnika z zamenjavo folije. Osnovni cilj investicije je povečanje koncentracije kisika in zmanjšanje amonijaka v ribniku.

Vgrajen sistem mora zagotavljati:

· Recirkulacijo oz. pravilno in enakomerno kroženje vode med ribnikom in filtrom

· Filtracijo oz. proces mehanskega in kemičnega prečiščevanja vode z zunanjim usedalnikom mulja in umazanije ter prelivnikom očiščene vode nazaj v ribnik. Zunanji usedalnik mora biti dostopen in omogočati redno čiščenje.
· Sistem filtracije oz. prečiščevanja vode mora imeti funkcijo samoočiščenja.

· Razgradnjo amonijala v nitrate

· Uničevanje alg

· Sanacija ribnika z zamenjavo folije

· Navodila in priporočila za vzdrževanje ribnika 
· Monitoring 1 leto po izvedbi.

· Oprema ne zahteva gradbenega dovoljenja oz. večjih gradbenih posegov.

3.1  Minimalne tehnične zahteve čistilne naprave
Kapaciteta čiščenja za ribnik volumna 1200 m3
· Dotoki: 3 točkovni

· Iztoki: 3 točkovni

Specifična površina sit:

· 
groba sita: 290 m2/m3

· 
srednja sita:365 m2/m3
· fina sita: 460 m2/m3

· Filtrirni reaktor: dvostopenjski

· Instalirana moč čistilne naprave: 3kW

· Biovolumen grobega filtra: 2800 lit

· Biovolumen finega filtra: 12600 lit

· Pritisk napajalnih črpalk: 5.5 bar

· Integrirana UV-C

· Suha zaščita delovanja črpalk

· Zunanja instalacija nad nivojem ribnika

· Rastline vložene v košare s peskom brez zemlje

4. Območje obdelave
Območje obdelave zajema območje mestnega ribnika v mestnem parku v Murski Soboti, 690 in 691 k.o. Murska Sobota

5. Pogodbeno delo 
Izvajalec del mora naloge izvesti v določenem roku, kot navaja razpis in predati v analogni in računalniški obliki navodila za vzdrževanje. Izvajalec je dolžan 1 leto po investiciji izvajati monotoring.
6. Roki in faze izvedbe

Predvideva se, da bi izvajalce lahko svoje delo opravil v 30 dneh od podpisa pogodbe oziroma najpozneje do 15.10.2012.
Analogno gradivo – na vpogled na MO M. Sobota:
Vloga projekta 3Parki-3Park z dopolnitvami v okviru OP SI-HU 2007-2013.

M. Sobota, dne 22.8.2012
Pripravili:

Projektna skupina 3Parki-3Park

Za njo: Nada Cvetko Török, vodja projekta

